JohanHeinsen/ENO huggingface dataset:
Aalborgs Stifts Adresseavis, 1818-02-21
Proklama. Creditorer og Arvingerne i Boet efter Huustømmermand Jens Øxenhedes, her i Byen afdøde Enke. Jngeborg Hansdatter, indkaldes herved, de første med 6 og 12 Ugers Varsel, for til undertegnede Skifteret at anmelde og legitimere deres formentlige tilgodehavende Fordringer, og de sidste med lovlig Varsel, for ligeledes at anmelde og legitimere deres Arveret. Det anmærkes herved at den Afdøde er født i Elling Sogn i Wensyssel. Aalborg den 12te Februar 1818. Hornsyld. Kløcker.
Aalborgs Stifts Adresseavis, 1818-02-21
Sidstafvigte 26de December døde paa Hovedgaarden Eget i Schierum Sogn, Proprietær Hr. Mathias Bering. Ved den Afdødes Testamente af 17de October 1817, confirmeret den 2den Januari næstefter, ere Undertegnede indsatte til Executorer, for at realisere Boets Midler. Paa Grund heraf indkalde vi, i Overeenstemmelse med Plakaten af 26de October 1792, med 6 a 12 Ugers Varsel, Stervboets Credi= og Debitorer, at melde sig hos en af os, de første for at angive og beviisliggiøre sine Fordringer; de sidste uden Henstand at betale den Gield, hvortil en udkræves lovlig Opsigelse. J Mangel heraf blive saadanne Fordringer strax inddrevne ved Søgsmaal. Hiøring og Aarsted Præstegaard den 16de Januari 1818. Som Executores Testamenti C. Green. S. Røst, Cancellieraad. Sognepræst i Aarsted.
Aalborgs Stifts Adresseavis, 1818-02-21
J Overeensstemmelse med Plakaten af 26de October 1792, indkaldes herved, med 12 Ugers Varsel, Credi= og Debitorerne i i afdøde Gaardmand Morten Pedersen, i Farsøe, Sogn og Bye, hans Boe, de første for at melde sig med deres beviisligge Krav, og de Sidste, for at betale hvad de til Boet maatte være skyldige. Hobroe den 19de Januari 1818. Jansen.
Aalborgs Stifts Adresseavis, 1818-02-21
Auktioner. Den over Huset ved Vesterbom i Nørre Sundbye, til den 6te Marts førstkommende berammede Auction, bliver herved tilbagekaldet. Aalborg den 21de Februari 1818. Kløcker.
Aalborgs Stifts Adresseavis, 1818-02-21
Jfølge Udlægshaverens Begiering bliver Mandagen den 2den Martii næstkommende, Formiddag kl. 10, afholdt en eneste offentlig Auction over den halve Part i Sluppen Caroline, drægtig 5 Commercelæster, beliggende i Østeraae herved Byen. Auctionen afholdes hos Viinhandler Mørch, efter de paa Auctionsstedet bekiendtgiørende Conditioner. Aalborg, den 21de Februari 1818. Kløcker.
Aalborgs Stifts Adresseavis, 1818-02-21
Jfølge Forlig og derefter passeret Udlæg, bliver efter Reqvisition af Udlægshaveren, Frie=Snedkermester Christen Saugværns Huus i Nyegade, med tilliggende Gaard og Haugeplads, stillet til offentlig Auktion 1ste Gang den 23de, Febr., 2den Gang den 4de Marts og 3die Gang den 7de Marts næstkommende, hver Dags Formiddag Kl. 10. Auktionen holdes i Huset selv, efter de paa Auktionsstedet bekiendtgiørende Conditioner. Aalborg den 11te Februari 1818. Kløcker.
Aalborgs Stifts Adresseavis, 1818-02-21
Auction over Soelberg Kroe. Mandagen den 2den, Løverdagen den 7de og Onsdagen den 11te Marts førstkommende, hver Dag om Formiddagen Kl. 11, bliver efter Vedkommendes Begiering foretaget offentlig Auction over Soelberg Kroe, med paastaaende Bygninger og tilhørende Jordeiendomme af Hartkorn 2 Td. 7 Skp., tilhørende C. T. Pløhns Opbudsboe. Kroen, der er forsynet med kongeligt Privilegium, ligger 2 Mile, synden for Aarhuus, paa Landeveien fra sidstmeldte Kiøbstæd til Horsens, dens Bygninger ere velindrettede og næsten nye, ligesom Jorderne ogsaa ere særdeles gode. Desuden har Eiendommen et fordeelagtigt Ferskvands Fiskerie i den tæt ved liggende Soelberg Søe. Første og anden Auction afholdes udi Hads og Ning Herreders Tingstue paa Aarhuus Raadhuus, hvorimod tredie og sidste Auction, ved hvilken Eiendommen absolut bortsælges, afholdes i Kroen selv. Conditionerne ere 8te Dage før Auctionen til Eftersyn hos Giæstgiverne Petersen i Horsens, Smith i Randers og her paa Contoiret. Thi ville de Lysthavende behage at møde. Hads Ning-Herreds-Contoir i Aarhuus, den 3die Februari 1818. Nielsen, const. Fuldmægtig.
Aalborgs Stifts Adresseavis, 1818-02-21
Tirsdagen den 3die Marts næstkommende Formiddag Kl. 10 og 11 holdes første og anden Auktion og Tirsdagen den 10de f. M. Formiddag Kl. 10 slet tredie Auktion over afdøde Kiøbmand Arfs Stervboegaard paa Nyekiøbing Byes Adelgade under Brand No., bestaaende af 9 Fag Vaaningshuus til Gaden og 18 Fag Udhuus, Stald og Lade til Gaarden, med Gaardsrum, Brøndvand og Haugeplads. Da Boet er fallit, saa bliver i følge Bestemmelserne, ved de afholdte Skiftesamlinger, Gaarden absolut bortsolgt ved 3de Auktion, saavelsom samtlige Boets Løsøre og Effetter. Liebhaberne ville behage at møde i Stervboegaarden, hvor Auktionen afholdes. Nyekiøbing den 10de Januari 1818. Møller.
Aalborgs Stifts Adresseavis, 1818-02-23
Norge. Storthinget aabnedes den 6te Februari. - Ved Frederiks Universitet i Christiania holdes i nærværende Halvaar Forelæsninger af 17 akademiske Lærere, nemlig af Professorerne Dr. Skielderup, Sverdrup, Rathke, Rasmussen, Platou, Dr. Sørensen, Dr. Thulstrup, Esmark, Hersleb, Hansteen, Lange, Steenbloch og Orty, Lectorerne Stenersen, Lundh, Steenbuch og Flor, samt af Procantsleren, Biskop Dr. Bech, af Professor Maschmann, som under Prof. Keisers Fraværelse foredrager Chemien, og af Dr. Med. Holst. J det forløbne Halvaar har Prof. Thulstrup, i Anledning af Høitidelighederne ved Reformationsfesten, erholdt Æresdiplom som Dr. Med. fra det medicinske Facultet ved Universitetet i Kiøbenhavn.
Aalborgs Stifts Adresseavis, 1818-02-23
Blandede Efterretninger. Den Engelske Prindsesse Elizabeth (48 Aar) skal giftes med Arveprindsen af Hessen Homburg, som er et Aar ældre og staaer i Østerrisk Krigstieneste. - Morning-Chronicle vil vide, at Hertugen af Clarence (født 1765) skal formæles med en - Dansk Prindsesse.
Aalborgs Stifts Adresseavis, 1818-02-23
Portugal og Neapel har nogle Differentser, som lægger hindringer i Veien for deres Skibes giensidige Tilstedelse til Adgang i disse to Staters Havne. En Osman Aga, Officeer ved Hans Høyhed (?) Vicekongen (?) af Egyptens Livvagt, har i Zyrichs Avis villet giøre sin Herre reen for nogle Beskyldninger imod ham, som findes i en Skildring over Egyptens Tilstand, der nylig var indrykket i Allgemeine Zeitung. Fra Rusland er ifior udført over to Millioner Pennesiære, hvormed man kunne beskrive meget Papir, om de ellers alle anvendes til Skrivning.
Aalborgs Stifts Adresseavis, 1818-02-23
Den amerikanske Konsul i Bremen har bekiendtgjort, hvilken umenneskelig Behandling en ved Weserens Udløb, paa hannoversk Grund strandet amerikansk Capitain har maattet døie. Af Frygt for at Mandskabet kunde være pestbefængt, samlede Egnens Beboere sig i Hobetal ved Strandbredden med Høetyve og Pike, og tvang det til at blive under aaben Himmel i hele 30 Timer. Da Capitainen i sin Fortvivlelse raabte, at han troede at være kommen imellem Kristne; men disse Mennesker vare værre end Tyrker og Vilde, og forsøgde med Magt at slaae sig igiennem til det nærmeste Huus, befalede Anførerne at slaae Enhver ned, som vovede at røre sig af Stedet. Jndførslen af Hvede og Havre menes at ville blive tilladt i England med det første.
Aalborgs Stifts Adresseavis, 1818-02-23
J det Engelske Ministerium skal være opkommet saadan Tvist imellem Lord Liverpool (første Lord i Skatkammeret) og Lord Sidmouth (Addington, Stats=Secretær for det Jndres Departement), og de øvrige Ministre, at disse to skulle være i Begreb med at fratræde Ministeriet. Dette berette endog ministerielle Blade.
Aalborgs Stifts Adresseavis, 1818-02-23
Ved Eftersøgelse fandtes i Edingburgh de Skotske Rigs-Jnsignier vel forvarede, om hvilke man havde Mistanke, at de vare forkomne.
Aalborgs Stifts Adresseavis, 1818-02-23
Den 3die Februar er den Russiske Admiral Møller gaaet tilseils fra Portsmouth til Cadix, med sin Orlogsfløde, som har ligget ved Portsmouth fra 21de December. Mandskabet skal paa Hiemreisen med Transportskibe igien tage ind til Portsmouth. Denne Russiske Expedition til Cadix tager omtrent saalang Tid som en China-Reise.
Aalborgs Stifts Adresseavis, 1818-02-23
Underhandlingerne imellem Spanien og Nordamerika om Floriderne m. m., ere afbrudte, og man skriver fra Boston, at det seer betænkeligt ud med Staternes fredelige Stilling, ikke blot med Spanien, men og med England hvis Minister i Madrid (Sir Henry Wellesley) det er, som har forpurret disse Underhandlinger. Kronprindsen af Bayern har aflagt Besøg hos Paven, og er bleven modtagen med yderste Udmærkelse.
Aalborgs Stifts Adresseavis, 1818-02-23
Den østerrigske Jagttager beretter efter Privatbreve, at man under Kysten af Calabrien har seet et Søedyr af uhyre Størrelse. Adskillige Skibsfolk saae i nogen Frastand et Slags Jld paa Havet og nærmede sig Uhyret, som de ansaae for et Skib, der behøvede Hielp; dets Bevægelser udmærkedes ved en phosphoragtig Glands, og neppe havde Søefolkene nærmet sig samme førend de saae en tyk Røg opstige, og hørte en huul Giøen. Bølgernes Bevægelse var saa stærk, at de maatte ile til Kysten med deres Baade. Uhyret strakte sig, efter deres Udsagn, høit op i Veiret, og styrtede sig derpaa med saadan Magt ned i Vandet, at Tilskuerne bleve oversprøitede og giennemblødte. Nogletroe, at det er den samme Søeslange, som tilforn har viist sig i de amerikanske Farvande. -
Aalborgs Stifts Adresseavis, 1818-02-23
Frankfurts Jndbyggere have ved Stadens Senat indgivet forestilling til Forbundsdagen om: at maatte indskrænke Jødernes Rettigheder i deres Stad, da de christne Borgere ellers vilde blive reent underkuede i deres Næringsdrift.
Aalborgs Stifts Adresseavis, 1818-02-23
Søndagen den 15de dennes skulde paa Hamborg Apollotheater opføres førstegang: "Feen Amandalindasuvandalinabillolidara, eller Harlekins Eventyr, for og efter hans Død", stor italiensk Troldoms=Panto. mine i 3 Optog af C. Heigel. Musiken af adskillige Componister.
Aalborgs Stifts Adresseavis, 1818-02-23
Den 22de December 1817 holdt i England Mr. Pacok, 73 Aar. gl., Bryllup med Mistrefs Villard, 63 Aar gl. Brudgommen var Enkemand, Bruden Enke og har allerede været gift fire Gange. Berge have et Afkom af 100 Børn og Børnebørn. - En Borger i en lille Bye ved Dublin aflagde sin Eed paa at have mistet nogle Bankosedler; han fortalte at en Hund havde snuset til dem og slugt dem. Dommeren i Byen dømte Hunden til Døden. J dens Mave fandtes Bankonoterne, der tilligemed Forhøret blev sendt til Banken i London, som ombyttede dem med nye. -¬
Aalborgs Stifts Adresseavis, 1818-02-23
J Cassel befaler et kurfyrstel. Reglement de hiem permitterede Soldater, at de skal lade deres Haar voxe saa langt, at det kan bindes til Pidsk, i manglende Fald skulle de til Straf blive i Tienesten, indtil deres Haar faaer den anordningsmæssige Længde.
Aalborgs Stifts Adresseavis, 1818-02-23
Den berømte Læge Dr. Herz advarede engang en Syg for at kurere sig efter medicinske Bøger, at han ikke skulde dør af en Trykfeil. Nylig har en tydsk Apotheker offentlig anmodet Læger og Chirurger, at skrive deres Recepter læselige og korrect, at Patienten ikke skulde døe af en Skrivfeil.
Aalborgs Stifts Adresseavis, 1818-02-23
J Cadix arbeides for Øieblikket stærkt paa en Expedition til Chilli, i Sydamerika, og allerede ere tre Linie skibe og to Fregatter paa fyrretyve Kanoner færdige til at overføre Tropper did. - Kongen af Spanien har tilladt Grev Yold i (i Danmark at kunne vende tilbage til sit Fæderneland.
Aalborgs Stifts Adresseavis, 1818-02-23
Orkanen, som rasede midt i Januar, synes at være bleven mere og mere voldsk, som den er gaaet frem imod Østen. J Jylland var den jo rigtig nok ubændig hvas, men man kan moxen falde i Stave, naar man læser fra Helsingborg, at ikke allene Bølgerne trængte 300 Alen. Kanoner op med sig fra Bryggen. Ved Bornholm maa den have været stram, og Rønne, som ligger 4 paa en Bakkekant lige for Vinden, maa have døiet meget, som ogsaa kan skiønnes af en Bekiendtgiørelse i Statstidenden fra Commandanten, om hans Frues Dødsfald efter Orkanen. Ogsaa Hasle maa have udstaaer en haard Tuur, da Byen ligger lavere paa Stranden.
Aalborgs Stifts Adresseavis, 1818-02-23
De Skildringer som læses fra Polen og Preussen, ere skrækkelige. Pillau var i nær Fare at opsluges af Havsens Bølger; Omegnen hærjedes aldeles, og selv i det Jndre af Landet have Ødelæggelserne ikke været mindre. Ved Varskov, hvor Landet er meget fladt og jevnt, ere i mangfoldige Mennesker og utalligt Kvæg omkomne under Ruinerne af sammenstyrtede Huse. Overalt: ved Østersøen har denne Orkan raset saaledes, at Jngen har der oplevet noget Lignende, end sige Liigt.
Aalborgs Stifts Adresseavis, 1818-02-23
Indenlandske Efterretninger. For Cancelliet er opkastet det Spørgsmaal, om Fron af 26de September 1811, §. 6, der forbyder Pantsættelse af Guld og Kølv i Barrer, Species eller Speciessedler, Mynter, være sig indenlandske eller fremmede, fremmede Banksedler, eller Vexler der lyde paa anden Pengesort end dansk Courant, samt §. 9, hvorefter ingen Forpligtelser om at levere og modtage Hamborger Banco, grov Courant, Species eller Speciessedler, fremmede Penge, være sig contant eller i Vexler, eller Guld og Sølv i Barrer, matte afsluttes paa anden Maade, end at det Omcontraherede skulde leveres og modtages i det seneste inden 3 Dage, endnu kunde ansees for gieldende. Cancelliet indgik med allerunderdanigst Forestilling, om at det ved en Cancelli-Placat maatte kundgiøres, at de ovennævnte Forskrifter i Forordn. af 26de September 1811 vare at ansee som ophævede, og efterat Hs. Majestæt, ved allerhøieste Resolution af 28de f. M., allernaadigst havde bifaldet Collegiets Jndstilling, udgik desangaaende, under 10de d. M., en Placat fra Cancelliet.
Aalborgs Stifts Adresseavis, 1818-02-23
J Viborg har Stadens Borgemester efter Forligelses kommissionens Anmodning foranstaltet, at et Værelse hver Fredag, om Vinteren, herefter holdes varmt for dem, som ved Forligelseskommissionen have noget at varetage - en Jndretning, hvis Afsavn skal føles paa flere Steder.
Aalborgs Stifts Adresseavis, 1818-02-23
Den 11te Februar gav Hr. J. C. Lemming, Student og forhen Musikdirekteur ved det Kongl. Theater i Rio Janeiro, en stor Vokal- og Jnstrumentalkoncert paa det Kongl. Theater. Hr. Lemming er født paa Falster, og forlod for endeel Aar siden sit Fædreland, da Skjebnen førte ham til Rio Janeiro. Hans Spil paa Violin, saavelsom paa Guitar, vandt udmærket Bifald. Han behandler begge disse Jnstrumenter som Virtuos, og med en beundringsværdig Færdighed. Etatsraad, Cancellideputeret, R. a D. og Dom. A.S. Ørsted bekiendtgiør at hans Hustrue Sofia Vili helmine Bertha født Ochlenschlager (hun var Professor Ochlenschlagers Søster) er ved Døden afgaaet d. 9de, i sin Alders 36te og deres Ægteskabs 16de Aar.
Aalborgs Stifts Adresseavis, 1818-02-23
J Skilderiet har en Capitain von Schulz i Varde ladet indføre et Forslag, at alle de Kiøbstædbørn, tildhvis Opdragelse Fattigkassen har bidraget, skulle sælges ved Auction og Pengene tilflyde Byens Fattigkasse. Han vil at de til Krigstienesten udskrevne Bøndersønner skulle kiøbe dem (ogsaa Pigebørnene?) til i deres eget Sted at værne om Fædrenelandet, og han vil endog have saadant paabudet ved en Forordning; men man kan med den største Sikkerhed, trøste saadanne Ulykkelige, som en ublid Skjebne ikke tildeelte saa heldige Kaar, at de uden Understøttelse kunne bestride deres Børns Opdragelse, dermed at den Regering, som foregik alle Europas Regeringer med det skiønne Exempel af Negerhandelens Afskaffelse, aldrig vil tillade, at der i dens eget Land drives en slig offentlig Handel med Menneskekiød; ligesom det vel heller ikke er at befrygte, at Danmark eller Danmarks Regering nogensinde skulle komme til at trænge til Forsvar af kiøbte Trælle.
Aalborgs Stifts Adresseavis, 1818-02-23
En af de betydeligste Reberbaner i Danmark, et Fallitbo tilhørende, skal sælges i Helsingør i næste Maaned.
Aalborgs Stifts Adresseavis, 1818-02-23
- Amerikaneren Forbes sælger sin ved Kiøbenhavn anlagte Konstige Vindmølle. - De fleste Manufacturer, som opstode under Krigen, ere døde strax efter Freden, eller ere nær ved at døe. - Kiøbenhavns engang saa vigtige Sukkerraffinaderier ere for en Deel nedlagte, og selv de Schimmelmannske skulle sælges, men kan denne Jndustrigien ikke bestaae i Hovedstaden, saa maa den mindre kunne det i Provindserne. En Eier af et Raffinader maa lade forauctionere samme, og mister paa saadan Maade en meget betydelig Deel af sin Formue; en Anden søger Actier i Courant; eet gaaer rent ind, et andet er nær ved at være i Dvale, intet drives meere som fordum, og ingen Jndretning af saadan Omfang kan bestaae til nogen Nytte i et Land, der mangler Smaa summer til det Fornødne, end sige Kapitaler til store, kostbare Jndretninger. Det er derfor et Særsyn, at ste just i denne Tid et nyt Sukkerraffinaderi opstaae i Aarhuus, anlagt af den Stads største, dristigste Handelshuus Ph. H. Ree & Comp. Udsalget er allerede begyndt, og Foretagendet roses i Aarhuus Aviser. Tiden prøver Alt, og man maa ønske Anlæggerne Held for deres Driftighed.
Aalborgs Stifts Adresseavis, 1818-02-23
Ledige Embeder. Under det danske Cancellie: Lundforlund og Gierløv Sognekald, i Siælland, 230 Rbdlr. Noromme og Breininge Sognekald, i Ribe Stift, 220 Rbdlr.; til den forhenværende Sognepræst, Bang, svares i aarlig Pension 10 Tdr. Rug, 6 Tdr. Byg og 600 Rbdlr. Roslet og Ryberg Sognekald, i Viborg Stift, 226 Rbdlr.
Aalborgs Stifts Adresseavis, 1818-02-23
Befordringer og Afgang. Under det danske Cancellie: Den 31te Januar er den ordinerede Cathechet ved Helliggiestes Menighed, J. Stephensen, beskikket tillige til Prædikant ved det HarboeskeFruekloster, i Kiøbenhavn. Den 4de Februar, Garnisons Chirurg J. C. Nergaard til Distrikts Chirurg i Nyekiøbing, paa Morsøe; Birkedommer ved Ravnholt Birk, i Fyen, H. Haastrup, tillige til Prokurator ved Underretterne i bemeldte Stift, med Undtagelse af hans egen Jurisdiction. Den 11te, H. Wium, i Holstebroe, til Branddirecteur i Ringkiøbing Amts nordre Distrikt.
Aalborgs Stifts Adresseavis, 1818-02-23
Under Rentekammeret: Den 6te Januar er Atfessor ved Fiskerie, og Handels-Jnstitutet, i Altona, Kammerjunker og Bankdirecteur T. F. Leyetzau, udnævnt til Meddirecteur ved bemeldte Jnstitut. Den 27de, Forsterspetant J. W. Wommelsdorff til Skovfoged i Gottorp Amt.
Aalborgs Stifts Adresseavis, 1818-02-23
Under General Toldkammer, og CommerceCollegiet: Den 27de Januae er Maanedslieutenant og Dannebrogsmand C. W. Schansgaard udnævnt til Broemand ved Holmens og de flere dertil henhørende Broer. Den 28de, Kammerjunker og Major P. v. Scholten til Stadshauptmand paa St. Thomas, Premierlieutenant A. C. Kraag stad til Toldbetient i Kiøbenhavn.
Aalborgs Stifts Adresseavis, 1818-02-23
Under Admiralitetet: Den 16de November 1817. er Secondlieutenant H. S. Lind sat a la suite paa ubestemt Tid, Premierlieutenant Ridder J. M. R. Føns tilladt at staae a la sulte i 2 Aar, fra Aarets Udgang at regne. Den 23de, caracteriseret Under Grovsmedmester A. N. Sønder mann beskikket til Grovsmedmester ved Holmen. Den 30te, Jndrollerings Chef og Overlods i Lollands, Falsters og Møens District, Commandeur-Capitain B. de Fontenay, forundt Commandeurs Characteer. Den 21de December, afskediget Capitainlieutenant, Ridder og Dannebrogsmand J. C. P. Prytz givet en nye Afsked som Capitain af SøeEtaten. Den 4de Januar 1818, Premierlieutenant Ridder T. C. Rosenørn ovanceret til Capitainlieutenant, og Secondlieutenant Ridder C. C. Zahetmann til Premierlieutenant. Den 14de, Premierlieutenant C. W. Borch ansat ved Søe-Artilleriet, næstefter Undertøimesteren, med Reservation af sit No. i Marinen. Den 18de, ConstructionsAssistent H. M. Holm beskikket til Under-Constructeur ved Holmens Constructionsvæsen. Den 21de, Secondlieutenant J. P. Bluhme avanceret til Premierlieutenant.
Aalborgs Stifts Adresseavis, 1818-02-23
Aalborg Kirkenyt. Ægteviede. Den 18de Februari, Ungkarl N. J. Trang og Enken Johanne Nielsdatter. Den 19de, Kiøbmand C. H. Curtius af Nibe og Jfr. J. M. H. Haugerum.
Aalborgs Stifts Adresseavis, 1818-02-23
Døbte. Den 14de Febr., Bødkermester Poulsens Datter, Sophie Juliane; Fadd. Mad. Bøggild, Jfr. Nielsen, Kiøbmændene Hilligsøe, J. Kiellerup, Cand. Pharm. Worm. Den 18de, Kiøbmand Th. Karmarks Søn, Lan ritz Møller; Fadd. Mad. P. Møller, Jfr. Hviid, Cancellieraad de Klocker, Overkrigscommissair v. Møller, Proprietair Møller til Tranumstrandgaard, Kiøbmand B. Christensen, Viinhandler og Dannebrogsmand Stricker. Den 19de, Styrmand J. Hiettings Datter, Mariane; Fadd. Mad. Rasmussen, Jfr. Gyrsting, Glarmester Dahlin, Tømmermester Tomra, Handskemagermester Bech, Muurmester, Wang, Smedemester Elling, Coffardicapitain Svare, Toldbetient Elsborg, Naalemagersvend Habel. Begravede. Den 18de Febr., Fattiglem Christopher Himmelmann, 35 Aar.
Aalborgs Stifts Adresseavis, 1818-02-23
Bekiendtgiørelser. Stedse fandt man den Danske Borger deeltagende i Medbrødres Nod, og saa ofte er herved en Ulykkelig bleven reddet, som ved en uventet haard Skjebne er bleven sin Eiendom berøvet. Denne glade Erfaring er det ogsaa, som nu noget kan trøste Peter Carstens, der ved en ulykkelig Jldebrand, som i mindre end en Time Natten imestem den 17de og 18de Januari lagde Klokkerholms Mølle i Aske, saae sig den største Deel af sin Eiendom berøvet. Pligt byder os, efter Fleres Begiering, her offentlig at fremsætte Sandheden af den Nød, der mødte denne, der forhen uformuende, nu med Kone og 5 uforsørgede Børn, seer dobbelt mørke og sørgelige Udsigter imøde. Jlden, som efter megen Sandsynlighed er paasat, opkom først i Stald længden, saa at 4 gode Heste, 4 Køer og 11 Faar, Hestetøi og alt Gaardsredskab, som i denne Bygning var opbevaret, blev paa saa Minuter Jldens Rov; en Koe og en Kalv bleve reddede, men ere saaledes forbrændte, at de neppe leve, Hastig angreb Jlden Vaaningshuset og Møllen med næsten alt hvad i disse Bygninger indeholdtes, blev inden en Time lagt i Aske. Sandelig, saare betydelig er denne Ulykkeliges Tal og værdiger ham til deeltagende Menneskes Hielp. Vist nok vil det heller ikke mangle, at jo en og anden, som Forsynet har skienket Evne og hidtil bevaret hans Gods fra saadan Ulykke, her vil være villig til at hielpe, og især da den Ulykkelige og stræbsomme Mand med Kone og Børn fristede samme Skjebne den 31te Juli 1813, da Hiortdals Præstegaard i Hanherred, brændte. Undertegnede, som kiender bemeldte Carstens Trang, og anseer ham at være værdig til Hielp, anmoder herved vore ærede Medborgere i Kiøbstæderne og paa Landet, om at understøtte denne ligesaa værdige som trængende Familie. Med Taknemmelighed imodtage vi ethvert Bidrag, det være nok saa Lidet, som bliver os tilsendt, og derfor skal blive aflagt offentligt Regnskab. Aalborg og Langeslund den 26de Januari 1818. Eilersen. Albert Borch. C. L. Springborg. Forvalter ved Langeslund. Til denne værdige brandlidte Familie, er siden ovenstaade Bekiendtgiørelse første Gang indførtes i Aviserne, indsendt til Udgiveren af disse Aviser følgende Gaver, der ere afleverede til Hr. Carstens: En Ubenævnt en Tønde Rug. Hr. Viinhandler J. A. Nørgaard . . 10 Rbdlr. Frue Jackhelln og Døttre . . . . 5 - En ubenævnt Embedsmand i Aalborg . . 5 -Hr. Apotheker Hasle . . . . . . . 5 -Hr. Tobakkentrepreneur Bønnelykke . . 5 -Hr. Kiøbmand Th. Green . . . . . . 5 -Hr. Bagermester Schiønning . . . . 5 -Hr. Apotheker Kayerød . . . . . . 5 - Udgiveren af disse Aviser . . . . . . 10 - 60 Rbdlr. hvorfor herved paa Hr. Carstens Vegne aflægges de ædle Givere hans varmeste Taksigelse. Han trøster sig ved det Haab, at flere af denne Byes og Omegns ædle Medmennesker ville komme ham til Hielp i denne hans meget trykkende Forfatning. Aalborg den 23de Februari 1818. Albert Borch.
Aalborgs Stifts Adresseavis, 1818-02-23
Da jeg i indeværende Uge agter at begynde at vareinere, og Adskillige allerede have meldt sig, giver jeg mig herved den Ære at bekiendtgiøre saadant for det ærede Publikum. Aalborg den 23de Februari 1818. Gorgius.